”Renumita ordonanţă 55, cu care PSD a dorit să legalizeze traseismul politic în administraţia publică locală, este blocată în Senat. Este nevoie de reluarea discuţiilor pe această ordonanţă, ca să terminăm odată”, a declarat Iohannis.

El a fost întrebat cum va fi abordată problema legată de încetarea mandatului primarilor care au părăsit formaţiunea din partea căreia au fost aleşi.

”După părerea mea, rezolvarea este extrem de simplă, poate vă amintiţi, în Cameră a picat Ordonanţa. N-are decât să pice şi în Senat şi atunci se ajunge înapoi în situaţia prevăzută de lege, reintrăm în normalitate şi cei care au schimbat partidul sunt pasibili de revocare”, a mai spus Iohannis.